Ինչ խոսք, կարող ենք պարծենալ, որ հայոց գրերի պատվին կանգնեցրել ենք մարդաբոյ հուշարձաններ, սակայն զլանում ենք տեր կանգնել կենդանի լեզվին: Ակադեմիկոս Էդ.Աղայանի «Արդի հայերենի բացատրական բառարանը» լույս է տեսել ավելի քան երեսուն տարի առաջ` 1976 թվականին: Դրանից հետո Հայաստանում հասարակարգ է փոխվել, փոխվել են քաղաքական, տնտեսական եւ հասարակական հարաբերությունները, հսկայական փոփոփոխությունների է ենթարկվել նաեւ մեր լեզուն: Գործածությունից դուրս են եկել հազարավոր բառեր, ստեղծվել են նորերը, էապես փոխվել է նաեւ մեր լեզվամտածողությունը, վերացել է խորհրդային տարիներին բնորոշ կաղապարվածությունը, եւ այս պայմաններում չկա ոչ մի կողմնորոշիչ հրատարակություն: